National Football Leagues draft, offisielt kjent som «NFL Annual Player Selection Meeting», er et årlig arrangement som fungerer som ligaens hovedkilde for nye spillere. Lagenes rekkefølge i draftet er avgjort basert på fjorårets sesongresultater; lagene med dårligst resultat får velge spillere tidlig. Lagene som kvalifiserer seg for sluttspillet velger etter de som ikke kvalifiserer seg, og rekkefølgen deres er basert på hvor dypt de kommer i turneringen med serieresultat brukt som tiebreaker. De to siste pickene er reservert for vinneren og taperen i årets Super Bowl. Lagene kan bytte både spillere og picks med hverandre.